Source: http://merikoski.oulunmiekkailuseura.fi/reglement
Timestamp: 2019-06-17 04:53:01+00:00
Document Index: 14549158

Matched Legal Cases: ['§ 1', '§ 1', '§ 1', '§ 1', '§ 2', '§ 2', '§ 2', '§ 2', '§ 2', '§ 2', '§ 3', '§ 3', '§ 3', '§ 3', '§ 4', '§ 4', '§ 4', '§ 4', '§ 5', '§ 5', '§ 5', '§ 5', '§ 5', '§ 5', '§ 5', '§ 6', '§ 6', '§ 6', '§ 6', '§ 6', '§ 6', '§ 6', '§ 6']

Etusivulle - Jäsensivuille - English
Etusivu »Aloita miekkailu! »Miekkailuesittelyt »Uutiset »Seura »Merikoski-malja »
Säännöt »Tilanne »Arkisto »
OMS in english »Kirjaudu jäsensivustolle »
MERIKOSKI-MALJAN SÄÄNNÖT
§ 1 Osallistumisoikeus
§ 1.1 Merikoski-maljasta kilpailevat kaikki sen osakilpailuihin osallistuvat miekkailijat, jotka ovat Oulun Miekkailuseuran jäseniä.
§ 1.2 Osallistumisoikeus kuhunkin ikäsarjaan noudattaa Suomen Miekkailuliiton kilpailumääräyksiä, kuitenkin siten, että mikäli miekkailija on oikeutettu osallistumaan yhteenkin kilpailuista Merikoski-maljan kauden aikana, hän on oikeutettu osallistumaan niihin koko kauden ajan.
§ 1.3 Miekkailija voi osallistua oman ikäsarjansa lisäksi myös vanhempiin ikäsarjoihin. Veteraanisarjoihin osallistuminen edellyttää kuitenkin sitä, että miekkailija on täyttänyt kyseisen ikäsarjan edellyttämän määrän vuosia viimeistään kisapäivänä.
§ 2 Sarjat
§ 2.1 Merikoski-maljasta otellaan sarjoissa, joissa Oulun Miekkailuseuran johtokunta katsoo olevan riittävästi osallistujia.
§ 2.2 Kullakin sarjalla on oma maljansa.
§ 2.3 Kunkin sarjan malja on ikuisesti kiertävä.
§ 2.4 Jos malja joudutaan uusimaan kulumisen vuoksi, kaiverretut nimilaatat siirretään uuteen maljaan. Jos malja uusitaan katoamisen vuoksi, teetetään uudet nimilaatat.
§ 2.5 Mikäli jossain sarjassa ei jonain vuonna ole riittävästi osallistujia, maljasta ei kilpailla, vaan se pysyy Oulun Miekkailuseuran kilpailutoimikunnan hallussa, kunnes kilpailijamäärä nousee riittävälle tasolle.
§ 3 Voittaja
§ 3.1 Kalenterivuoden lopussa vuoden aikana eniten cup-pisteitä kerännyt miekkailija saa nimensä maljaan kyseisen vuoden kohdalle.
§ 3.2 Pistetilanteen ollessa tasan saavat kaikki tasapisteissä olijat nimensä maljaan. (vanha versio) järjestetään cup-finaali tasoissa olevien miekkailijoiden kesken. Jos tasoissa olevia miekkailijoita on useampia, otellaan alkueräkierros, jonka kaksi parasta miekkailijaa ottelee keskenään cup-finaalin. Finaalissa otellaan 15 piston ottelu, ja voittaja saa nimensä maljaan.
§ 3.3 Jos miekkailijan osallistumisoikeus johonkin ikäsarjaan lakkaa kesken cup-kauden, hän voi silti voittaa sarjan tai osallistua cup-finaaliin, mikäli kauden aikana kerätyt pisteet siihen oikeuttavat. (Sääntökohta poistetaan turhana)
§ 4 Maljan kiertäminen cup-kauden aikana
§ 4.1 Kunkin sarjan malja on vuoden aikana aina kulloinkin cup-pisteissä johdossa olevan miekkailijan tai, mikäli hän ei syystä tai toisesta pysty tuomaan sitä seuraavaan osakilpailuun, kilpailutoimikunnan hallussa.
§ 4.2 Tasapisteissä viimeisimmässä kilpailussa parhaiten menestynyt miekkailija on etuoikeutettu saamaan maljan haltuunsa, paitsi kauden viimeisen kilpailun jälkeen, jolloin toimitaan pykälien 3.2 ja 4.3 mukaisesti.
§ 4.3 Kauden päätyttyä pokaalit kerätään kilpailutoimikunnan haltuun kaiverruttamista varten. Kaiverruksen kuluista vastaa Oulun Miekkailuseura ja kaiverruttamisesta kilpailutoimikunta.
§ 5 Osakilpailut
§ 5.1 Merikoski-maljassa on osakilpailuja ja Grand prix -osakilpailuja.
§ 5.2 Osakilpailut ovat Oulun Miekkailuseuran sisäisiä kilpailuja, joita järjestetään kilpailutoimikunnan päätöksellä kussakin sarjassa 3 - 10 kertaa vuodessa.
§ 5.3 Grand prix -osakilpailuiksi lasketaan kaikki Oulussa järjestettävät avoimet kansalliset kilpailut. Niiden määrä vuodessa määräytyy sen mukaan, kuinka monta kansallista kilpailua Suomen Miekkailuliitto on myöntänyt järjestettäväksi Oulussa.
§ 5.4 Kaikkien osakilpailujen ja Grand prix -osakilpailujen on oltava avoimia kyseisessä ikäluokassa.
§ 5.5 Osakilpailujen kunkin sarjan ajankohdan on oltava tiedossa kaksi viikkoa ennen kilpailua.
§ 5.6 Osakilpailut ja Grand prix -osakilpailut voidaan järjestää joko yhdistettyinä kilpailuina tai eriytettyinä naisten ja miesten (tyttöjen ja poikien) kilpailuihin.
§ 6 Cup-pisteet
§ 6.1 Osakilpailussa kahdeksan parasta miekkailijaa saa cup-pisteitä seuraavasti:
§ 6.2 Grand prix -osakilpailuissa kuusitoista parasta miekkailijaa saa cup-pisteitä seuraavasti:
§ 6.3 Cup-pisteet nollautuvat vuoden alussa.
§ 6.4 Mikäli useampi sarja (esimerkiksi miehet ja naiset) otellaan samassa kilpailussa, eritellään sarjojen tulokset cup-pisteiden jakoa varten.
§ 6.5 Osallistuessaan kilpailuun, jossa useampi ikäsarja otellaan yhdistettynä, miekkailija saa pisteitä kaikista ikäsarjoista, joihin hän voi osallistua.
§ 6.6 Mikäli sarjaan osallistuu miekkailijoita, jotka eivät pykälän 1.1 mukaan kilpaile Merikoski-maljasta, lasketaan sarjan tulokset pisteiden jakamista varten ilman heitä.
§ 6.7 Miekkailijan kokonaispisteisiin lasketaan korkeintaan seitsemän (7) osakilpailua vuoden ajalta, mukaanlukien Grand Prix -osakilpailut. Jos miekkailija on osallistunut useampaan osakilpailuun, jätetään vähiten pisteitä tuottaneet osakilpailut huomiotta.
Lisätty, kausi 2008
Poistettu, kausi 2008
Lisätty, kausi 2010
Lisätty, kausi 2014
Lisätty, kausi 2017
Poistettu, kausi 2017